A4-0104/97

Ψήφισμα για την ανακοίνωση της Επιτροπής σχετικά με τη βιοτεχνία και τις μικρές επιχειρήσεις, βασικά στοιχεία της ανάπτυξης και της απασχόλησης στην Ευρώπη (COM(95)0502 - C4-0503/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0502 - C4-0503/95),

- έχοντας υπόψη τις συζητήσεις που διεξήχθησαν κατά την ακρόασή του για το θέμα αυτό στις 31 Οκτωβρίου 1996,

- έχοντας υπόψη το ψήφισμά του της 24ης Μαΐου 1996 για την ανακοίνωση της Επιτροπής με θέμα «Ευρωπαϊκό Παρατηρητήριο για ΜΜΕ - Σχόλια της Επιτροπής για την Τρίτη Ετήσια Έκθεση (1995)" ((ΕΕ C 166 της 10.6.1996, σελ. 238.)),

- έχοντας υπόψη τη γνωμοδότησή του της 19ης Σεπτεμβρίου 1996 για την πρόταση απόφασης του Συμβουλίου σχετικά με ένα τρίτο πολυετές πρόγραμμα για τις μικρομεσαίες επιχείρήσεις (ΜΜΕ) στην Ευρωπαϊκή Ένωση (1997-2000) ((EE C 320 της 28.10.1996, σελ. 153.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και την γνωμοδότηση της Επιτροπής Κοινωνικών Υποθέσεων και Απασχόλησης (A4-0104/97),

A. λαμβάνοντας υπόψη ότι η δημιουργία απασχόλησης είναι το πιο σημαντικό ζήτημα για την ΕΕ σήμερα,

Β. λαμβάνοντας υπόψη ότι οι θέσεις απασχόλησης δημιουργούνται κατά κύριο λόγο στις μικρές επιχειρήσεις και ειδικότερα στις πολύ μικρές επιχειρήσεις (που αποτελούν τη μεγάλη πλειοψηφία των μικρών επιχειρήσεων δεδομένου ότι η μέση ευρωπαϊκή επιχείρηση απασχολεί έξι άτομα) αφού το 60 έως 80% των νέων θέσεων απασχόλησης που δημιουργήθηκαν κατά τα τελευταία πέντε χρόνια οφείλεται στον κλάδο της βιοτεχνίας και τις μικρές επιχειρήσεις και ότι μία μελέτη που υποστήριξε η Επιτροπή δείχνει ότι το μέσο ποσοστό δημιουργίας θέσεων απασχόλησης στις 500 πλέον δυναμικές ΜΜΕ είναι 158% τα τελευταία πέντε χρόνια ενώ στις επιχειρήσεις με προσωπικό κάτω των δέκα ατόμων ανέρχεται σε 1035%,

Γ. λαμβάνοντας υπόψη ότι το Συνέδριο του Βερολίνου μπορεί μεν να θεωρηθεί επιτυχές όσον αφορά την εντόπιση των προκλήσεων που αντιμετωπίζει ο υπό εξέταση τομέας αλλά μέχρι τώρα έχει τεθεί σε εφαρμογή μόνο το 50% των μέτρων που προτάθηκαν από το Συνέδριο του Βερολίνου,

Δ. λαμβάνοντας υπόψη ότι μολονότι έχουν ληφθεί πολυάριθμα μέτρα σε ποικίλους τομείς για τη δημιουργία ευνοϊκού κλίματος για την βιοτεχνία και τις μικρές επιχειρήσεις, αυτές εξακολουθούν να αντιμετωπίζουν σοβαρές δυσκολίες και μπορούν να εκπληρώνουν το ρόλο τους όσον αφορά τη δημιουργία θέσεων απασχόλησης μόνον εάν τα μέτρα αυτά βελτιώνονται και αυξάνονται,

Ε. λαμβάνοντας υπόψη ότι η συμμετοχή της βιοτεχνίας και των μικρών επιχειρήσεων στα αντίστοιχα ευρωπαϊκά προγράμματα στήριξης εξακολουθεί να είναι ανεπαρκής για διάφορους λόγους όπως οι πολύπλοκες διαδικασίες υποβολής αιτήσεων, η ανεπαρκής ενημέρωση και τα άσκοπα κριτήρια επιλογής,

ΣΤ. λαμβάνοντας υπόψη ότι η συμμετοχή στα ευρωπαϊκά προγράμματα κατάρτισης είναι χαμηλή επειδή είναι δύσκολο για τα στελέχη επιχειρήσεων και τους υπαλλήλους να απομακρύνονται από την εργασία τους για μεγάλα διαστήματα,

Ζ. λαμβάνοντας υπόψη ότι για την αποτελεσματική στήριξη των μικρών επιχειρήσεων χρειάζεται να λαμβάνονται υπόψη τα ειδικά χαρακτηριστικά τους, δηλαδή ο ισχυρός δεσμός ανάμεσα στην οικογένεια και την επιχείρηση, η απουσία βιομηχανικής μαζικής παραγωγής, ο μοναδικός και ανεπανάληπτος χαρακτήρας των αγαθών που παράγονται και των υπηρεσιών που προσφέρονται, η ελάχιστη κλίμακα παραγωγής καθώς και οι πολύ ειδικές ανάγκες τους που απορρέουν από τα χαρακτηριστικά αυτά,

Η. λαμβάνοντας υπόψη ότι η χαμηλή προσφορά ιδίων κεφαλαίων καθώς και η πρόσβαση στην πίστωση παραμένουν τα κύρια προβλήματα των μικρών επιχειρήσεων και ότι η δημιουργία του Ευρωπαϊκού Χρηματιστηρίου για τις ταχέως αναπτυσσόμενες ΜΜΕ (EASDAQ) δεν αφορούσε την κατηγορία των πολύ μικρών επιχειρήσεων αφήνοντας, κατά συνέπεια, τις πολύ διαφορετικές ειδικές ανάγκες του τομέα αυτού σχεδόν άθικτες[semigr ]

Θ. λαμβάνοντας υπόψη ότι η στήριξη της βιοτεχνίας και των μικρών επιχειρήσεων είναι ακόμη πιο σημαντική στις αγροτικές και τις εξαιρετικά απομακρυσμένες περιοχές όπου συχνά επικρατεί μεγάλη ανεργία και όπου οι μικρές επιχειρήσεις είναι συχνά η μόνη πηγή απασχόλησης,

Ι. λαμβάνοντας υπόψη ότι τα άτομα που θα ήθελαν να στήσουν μια επιχείρηση και επομένως να δημιουργήσουν απασχόληση γενικώς λιγοστεύουν και ότι όσο πιο υψηλό είναι το επίπεδο εκπαίδευσης τόσο μικρότερη είναι η επιθυμία για ίδρυση επιχείρησης,

ΙΑ. λαμβάνοντας υπόψη ότι η σημερινή κατάρτιση και εκπαίδευση πρέπει να στραφεί περισσότερο προς την κατεύθυνση της δημιουργίας πνεύματος πρωτοβουλίας, ευθύνης και επιχειρηματικότητας»,

ΙΒ. λαμβάνοντας υπόψη ότι πολλά απομένουν να γίνουν για τη βελτίωση των τεχνικών της διοίκησης και των συνθηκών εργασίας των εργαζομένων σ' αυτόν τον τομέα[semigr ]

1. εκφράζει τη λύπη του για το γεγονός ότι, μολονότι αναγνωρίζεται γενικώς ο σημαντικός ο ρόλος της βιοτεχνίας και των μικρών επιχειρήσεων, παρατηρείται σαφής έλλειψη συνοχής όταν πρόκειται για συγκεκριμένη εφαρμογή πολιτικής, δράσεων και προγραμμάτων με σκοπό τη στήριξή τους που συχνά καθυστερούν ή περικόπτονται[semigr ] εκφράζει ιδίως τη λύπη του που οι Υπουργοί Οικονομικών δεν έχουν ακόμα δώσει πράσινο φως για την ευρωπαϊκή ρύθμιση περί εγγυήσεως δανείων, προς όφελος της απασχόλησης (Elise)[semigr ]

2. υπενθυμίζει τη σημαντική συμβολή των μικρών επιχειρήσεων και της βιοτεχνίας στην ανάπτυξη και τη διατήρηση των θέσεων απασχόλησης και θεωρεί συνεπώς απαραίτητη την ενίσχυση της χρηματοδοτικής δέσμευσης της Ένωσης[semigr ]

3. θεωρεί αναγκαίο, λαμβάνοντας υπόψη το νέο ρόλο των κοινωνικών εταίρων στην ανάπτυξη μιας ευρωπαϊκής κοινωνικής διάστασης, να προωθηθεί η άμεση συμμετοχή των μικρών και μεσαίων επιχειρήσεων στους μηχανισμούς λήψης αποφάσεων της Ένωσης[semigr ]

4. εφιστά την προσοχή στο γεγονός ότι οι μικρές επιχειρήσεις και ειδικά οι νεοσύστατες πλήττονται δυσανάλογα από διοικητικά βάρη και ζητεί από τα αρμόδια όργανα να αναθεωρήσουν σε βάθος την πολιτική τους και να μειώσουν το γραφειοκρατικό κόστος στον τομέα αυτό όπου είναι δυνατόν καθώς και να εξασφαλίσουν ότι οι νέες κανονιστικές ρυθμίσεις θα είναι απλές, πρακτικές και βιώσιμες ώστε να δημιουργηθεί σταθερό και ελαστικό περιβάλλον για τους επιχειρηματίες[semigr ]

5. υπογραμμίζει, ωστόσο, ότι η απλούστευση της νομοθεσίας στο συγκεκριμένο τομέα δεν πρέπει να οδηγήσει σε υποβάθμιση των προτύπων προστασίας του περιβάλλοντος και της δημόσιας υγείας[semigr ]

6. πιστεύει ότι οι βιοτεχνικές και οι μικρές επιχειρήσεις θα πρέπει να αναμιχθούν περισσότερο στις δραστηριότητες του τομέα της τυποποίησης τόσο σε εθνικό όσο και σε κοινοτικό επίπεδο και ότι θα πρέπει να ενισχυθούν οι πόροι του ευρωπαϊκού φορέα που θα πρέπει να αντιπροσωπεύει τα ειδικά χαρακτηριστικά των βιοτεχνικών και των μικρομεσαίων επιχειρήσεων όσον αφορά τις δραστηριότητες των ευρωπαϊκών επιτροπών τυποποίησης[semigr ]

7. συνηγορεί υπέρ του σχηματισμού ενός δικτύου των εθνικών αντιπροσωπευτικών οργανώσεων των βιοτεχνικών και των μικρών επιχειρήσεων, το οποίο θα πρέπει να δημιουργήσει συστήματα πιστοποίησης που θα είναι προσαρμοσμένα στις ανάγκες των επιχειρήσεων[semigr ]

8. επισημαίνει ότι τα μέσα και προγράμματα στήριξης της βιοτεχνίας και των μικρών επιχειρήσεων πρέπει να σχεδιάζονται αποκλειστικά γι' αυτές ώστε να ανταποκρίνονται στις ειδικές τους ανάγκες και ότι κατά συνέπεια ο νέος ορισμός της ΜΜΕ (ο οποίος θεωρεί ως βασικούς παράγοντες τον αριθμό των εργαζομένων -λιγότεροι από 10 για τις πολύ μικρές επιχειρήσεις, μεταξύ 10 και 50 για τις μικρές επιχειρήσεις και μεταξύ 50 και 250 για τις μεσαίες και μεγάλες επιχειρήσεις- τον βαθμό ανεξαρτησίας, τον δείκτη κύκλου εργασιών και το συνολικό ισοζύγιο) θα συμβάλει στη χάραξη μιας αποτελεσματικής πολιτικής για τις βιοτεχνίες και τις μικρές επιχειρήσεις[semigr ]

9. ζητεί από την Επιτροπή να μεριμνήσει ώστε οι μικρές επιχειρήσεις να έχουν όσο το δυνατόν πιο εύκολη πρόσβαση στα κοινοτικά προγράμματα και ότι λαμβάνουν την απαραίτητη βοήθεια όσον αφορά την ενημέρωση, υποβολή αιτήσεων και εκτέλεση των αντίστοιχων προγραμμάτων, με πρωταρχικό στόχο την απλοποίηση της ενημέρωσης και την γρήγορη διάδοσή της π.χ. μέσω των βασικών αρτηριών πληροφόρησης[semigr ]

10. ζητεί από την Επιτροπή να συντάξει μελέτη για τη συμμετοχή των μικρών επιχειρήσεων σε κοινοτικά προγράμματα προκειμένου να αποκαλυφθεί πόσες από τις μικρές επιχειρήσεις, που είναι βασικοί παράγοντες για την απασχόληση και πρέπει επομένως να αποτελούν τον πρωταρχικό στόχο των προγραμμάτων, πραγματικά ωφελούνται από τα προγράμματα αυτά[semigr ]

11. επειδή γνωρίζει ότι παρά την σημασία που έχουν οι ΜΜΕ για τη δημιουργία θέσεων απασχόλησης η μέση χρονική διάρκεια επιβίωσής τους είναι 5 έτη και τούτο οφείλεται στην καθυστέρηση των πληρωμών που αρχίζει να λαμβάνει γενικευμένο χαρακτήρα γεγονός το οποίο αφαιρεί από τις επιχειρήσεις αυτές ρευστότητα και τελικά τις αποδυναμώνει οικονομικά, ζητεί από την Επιτροπή να εκπονήσει, το ταχύτερο δυνατόν, ένα σχέδιο οδηγίας για την αντιμετώπιση της κατάστασης[semigr ]

12. τονίζει ότι όσον αφορά τα προγράμματα και τις δράσεις οι εξαιρετικά απομακρυσμένες περιοχές χρήζουν ιδιαίτερης προσοχής[semigr ]

13. ζητεί, η σημερινή κατάρτιση και εκπαίδευση να δώσει μεγαλύτερη έμφαση στην ενθάρρυνση «πνεύματος πρωτοβουλίας, ευθύνης και επιχειρηματικότητας» αρχίζοντας ήδη από το σχολείο και διδάσκοντας πώς ξεκινάει μια επιχείρηση, τι προσόντα απαιτούνται και τι είδους υποστήριξη προσφέρεται[semigr ]

14. ζητεί από την Επιτροπή και τα κράτη μέλη να πάρουν μέτρα που θα αποσκοπούν στο να αυξηθεί το ενδιαφέρον των νέων για τις δυνατότητες σταδιοδρομίας που προσφέρει η βιοτεχνία ιδιαίτερα με την βελτίωση και προώθηση της μαθητείας, π.χ. προσδίδοντας «ευρωπαϊκή» διάσταση (ανταλλαγές, κ.λπ.) στην κατάρτιση[semigr ]

15. επισημαίνει ότι οι μικρές επιχειρήσεις και οι επιχειρήσεις του βιοτεχνικού τομέα χρειάζονται την αρωγή, σε μόνιμη βάση, εξωτερικών υπηρεσιών στήριξης, λόγω έλλειψης ειδικευμένου προσωπικού και ζητεί από τις επαγγελματικές οργανώσεις να προσλάβουν και να καταρτίσουν συμβούλους επί θεμάτων που σχετίζονται με τον επιχειρηματικό τομέα ώστε να εξασφαλιστεί η ποιοτική υποστήριξη καθ' όλη τη διάρκεια της δραστηριότητας των επιχειρήσεων (μόνιμη παροχή συμβουλών)[semigr ]

16. τονίζει με έμφαση ότι θα πρέπει να δοθεί ιδιαίτερη προσοχή και να χορηγηθεί χρηματοοικονομική ενίσχυση σε μικρές και βιοτεχνικές επιχειρήσεις οι οποίες χρησιμοποιούν την «καλύτερη πρακτική» στον τομέα της περιβαλλοντικής προστασίας και προετοιμάζονται για την απόκτηση του σήματος οικολογικού (περιβαλλοντικού) ελέγχου της ΕΕ[semigr ]

17. τονίζει ότι η μεγάλη πλειοψηφία των μικρών επιχειρήσεων δεν γνωρίζει τις πολλαπλές ευκαιρίες και προσφορές της κοινωνίας των πληροφοριών και διαβλέπει την ανάγκη για ανάπτυξη οικονομικών, πρακτικών και εύκολων στη χρήση υπηρεσιών πολλαπλών μέσων επικοινωνίας καθώς και για εξασφάλιση των απαραίτητων νέων ικανοτήτων που θα ανταποκρίνονται στην βασική απαίτηση για συνδυασμένη λειτουργία των υπηρεσιών, και της αποτελεσματικής και χαμηλού κόστους πρόσβασης στα δίκτυα[semigr ]

18. υποστηρίζει την άποψη της Επιτροπής σύμφωνα με την οποία αποκτά σημασία η διεθνοποίηση των μικρών επιχειρήσεων και ζητεί να ληφθούν μέτρα για να προωθηθεί η εξέλιξη αυτή ώστε να βρεθούν νέες αγορές για τις επιχειρήσεις[semigr ] επιδοκιμάζει στο πλαίσιο αυτό τις δράσεις της Επιτροπής για υποστήριξη διασυνοριακών δραστηριοτήτων όπως π.χ. στο πρόγραμμα LEONARDO, βιοτεχνική επιχείρηση, EUROPARTENARIAT ή στο τρίτο πολυετές πρόγραμμα, αλλά τονίζει την ανάγκη για περαιτέρω ανάπτυξη των δράσεων[semigr ]

19. εφιστά την προσοχή στο γεγονός ότι πολλές βιοτεχνικές και μικρές επιχειρήσεις ασκούν μεν κυρίως τις δραστηριότητές τους μόνον σε μια τοπική αγορά αλλά αυτό δεν αποκλείει ότι υπόκειται στον εντεινόμενο ανταγωνισμό που είναι συνέπεια της ενιαίας αγοράς[semigr ] καλεί, κατά συνέπεια, την Ευρωπαϊκή Επιτροπή και τα κράτη μέλη, κατά τη χάραξη της πολιτικής ανταγωνισμού, να συνεκτιμήσουν το γεγονός αυτό και να προβλέψουν φόρμουλες συνεργασίας για τις βιοτεχνικές και μικρές επιχειρήσεις, οι οποίες θα τους εξασφαλίσουν τη δυνατότητα να αντιμετωπίσουν αυτόν τον εντεινόμενο ανταγωνισμό[semigr ]

20. επισημαίνει ότι οι παραδοσιακές ικανότητες, η κληρονομιά, ο περιφερειακός προσανατολισμός και το περιβάλλον συμβάλλουν στο μοναδικό χαρακτήρα των προϊόντων της βιοτεχνίας και ότι η μοναδικότητα αυτή νο μπορεί να θεωρηθεί απόλυτο πλεονέκτημα που πρέπει να ενισχύεται και να προωθείται στον τομέα των πωλήσεων[semigr ]

21. θεωρεί επομένως ότι επείγει να συσταθούν τοπικές και περιφερειακές οργανώσεις στα κράτη μέλη στα οποία δεν υπάρχουν, με την υποστήριξη των διαρθρωτικών ταμείων, με σκοπό να παρέχουν βοήθεια στην βιοτεχνία και τις μικρές επιχειρήσεις για να προωθούν και να πωλούν τα προϊόντα τους[semigr ] οι οργανώσεις αυτές θα πρέπει να συνεργάζονται στενά με τα αυτοδιοικούμενα περιφερειακά και τοπικά όργανα ούτως ώστε να επιτευχθεί μεγαλύτερη οικονομία και να υπάρξει μεγαλύτερη συνέργεια στον τομέα αυτό[semigr ]

22. ζητεί από την Επιτροπή και τα κράτη μέλη να προωθήσουν, ιδίως στις μεθοριακές περιοχές, τη δημιουργία τοπικών διασυνδέσεων για τις μικρές και βιοτεχνικές επιχειρήσεις που επιθυμούν να λάβουν κοινοτική χρηματοδότηση, ιδίως όσον αφορά την προώθηση τοπικών πρωτοβουλιών για την απασχόληση των γυναικών, τους νέους και την επαγγελματική κατάρτιση[semigr ]

23. υποστηρίζει ανενδοίαστα την ιδέα για μια Ευρωπαϊκή Ακαδημία Παραδοσιακής Βιοτεχνίας που θα καταστεί το μέσο για την τόνωση των πρωτοβουλιών σε επίπεδο μικροεπιχειρήσεων καθώς και της βιοτεχνικής παραγωγής με βάση την εγγύηση της ποιότητας και τον δυναμισμό του μάρκετινγκ[semigr ]

24. είναι επίσης της άποψης ότι η Ακαδημία αυτή θα καταστεί μέσο για την αναβάθμιση των χειροτεχνικών ικανοτήτων και της θέσης του τεχνίτη καθώς και κέντρο για τη συλλογή και διάδοση πληροφοριών και για την έρευνα και εφαρμογή τεχνικών και λύσεων τόσο μέσω της ανάκτησης παλαιών γνώσεων όσο και μέσω της εισαγωγής νέων υλικών, τεχνολογιών και σχεδιασμού[semigr ]

25. υπενθυμίζει τη μεγάλη σημασία που έχει η διευκόλυνση της πρόσβασης στην πίστη προκειμένου να υποστηριχθεί η ανάπτυξη αυτής της σημαντικής οικονομικής κατηγορίας

26. εκφράζει την ικανοποίησή του για τη Στρογγυλή Τράπεζα χρηματοπιστωτικών ιδρυμάτων και ΜΜΕ ως μέσο για βελτίωση των σχέσεων ανάμεσα στις ΜΜΕ και τα ιδρύματα αυτά και για ανταλλαγή πρακτικών αλλά επισημαίνει ότι όσον αφορά το ζήτημα της χρηματοδότησης μπορούν να βρεθούν καλύτερες και πιο πρακτικές λύσεις σε εθνικό ή ακόμη και περιφερειακό επίπεδο λόγω των πολλών διαφορών στα κράτη μέλη[semigr ]

27. ζητεί τη δημιουργία και προώθηση συστημάτων αμοιβαίας εγγυήσεως καθώς και εγγυητικών τραπεζών ως αποτελεσματικού μέσου για την στήριξη της χρηματοδότησης των μικρών επιχειρήσεων[semigr ]

28. θεωρεί ουσιώδες να λάβει η Επιτροπή μέτρα για να προωθήσει τη μείωση του ΦΠΑ για τις μικρομεσαίες επιχειρήσεις που απασχολούν πολυάριθμο εργατικό προσωπικό[semigr ]

29. επ' ευκαιρία της εξέτασης της Πράσινης Βίβλου σχετικά με την σύναψη δημοσίων συμβάσεων στην Ευρωπαϊκή Ένωση, προτρέπει να δοθούν περισσότερες ευκαιρίες στις βιοτεχνικές και μικρές επιχειρήσεις όσον αφορά την κατανομή των εν λόγω συμβάσεων[semigr ]

30. εφιστά την προσοχή στη δύσκολη κατάσταση των γυναικών επιχειρηματιών και εργαζομένων συζύγων στη βιοτεχνία και τις ΜΜΕ και ζητεί να ληφθούν πρωτοβουλίες υπέρ αυτών, π.χ. δημιουργία ενός ευρωπαϊκού δικτύου γυναικών επιχειρηματιών και η ανταλλαγή πρακτικών για την υποστήριξή τους[semigr ] καλεί την Επιτροπή να υποβάλει το συντομότερο δυνατό πρόταση για αναπροσαρμογή της οδηγίας 86/613, λαμβάνοντας υπόψη το ψήφισμά του της 21ης Φεβρουαρίου 1997 ((Μέρος ΙΙ, σημείο 10 των ΣΠ της ημερομηνίας αυτής.)) σχετικά με την κατάσταση της από κοινού εργαζόμενης συζύγου ανεξάρτητων εργαζομένων επιδοκιμάζει στο πλαίσιο αυτό την ένταξη της κατάρτισης για συζύγους στις προτεραιότητες του προγράμματος LEONARDO[semigr ]

31. εφιστά επίσης την προσοχή στην κατάσταση του γυναικείου προσωπικού των βιοτεχνικών και των ΜΜΕ, και ζητεί, να αναληφθούν πρωτοβουλίες για την αύξηση του απασχολούμενου γυναικείου προσωπικού υψηλής ειδίκευσης, και να υποστηριχθούν ειδικά προγράμματα κατάρτισης και «δικτύωσης» για το γυναικείο προσωπικού του εν λόγω τομέα[semigr ]

32. υπενθυμίζει ότι το Ευρωπαϊκό Κοινοβούλιο, στη γνωμοδότησή του της 3ης Μαΐου 1994 ((EE C 205 της 25.7.1994, σελ. 60.)) και το ψήφισμά του της 26ης Οκτωβρίου 1994 ((EE C 323 της 25.11.1994, σελ. 58.)) σχετικά με το πρόγραμμα LEONARDO, έχει αποφανθεί υπέρ ενός «ευρωπαϊκού διαβατηρίου επαγγελματικής κατάρτισης»[semigr ] υποστηρίζει, επιπλέον, τη σκέψη της Επιτροπής για την κατάρτιση σχεδίου οδηγίας σχετικά με τα επαγγέλματα τα οποία επί του παρόντος καλύπτονται από μεταβατικά μέτρα[semigr ]

33. αναθέτει στον Πρόεδρό του να διαβιβάσει το ψήφισμα αυτό στην Επιτροπή, το Συμβούλιο και τα κοινοβούλια των κρατών μελών.